ভাষানটেকে বাবা-মা-দাদির পরে চলে গেল লামিয়াও
রাজধানীর ভাষানটেকে ১৩ নম্বর কালভার্ট রোড এলাকায় কয়েল ধরাতে গিয়ে গ‍্যাস সিলিন্ডারের লিকেজ থেকে বিস্ফোরণে দগ্ধ শিশু লামিয়ার (৭) মৃত্যু হয়েছে। এ ঘটনায় মৃতের সংখ্যা বেড়ে দাঁড়াল চারজনে।

শুক্রবার (১৯ এপ্রিল) সকাল পৌনে সাতটার দিকে শেখ হাসিনা জাতীয় বার্ন ও প্লাস্টিক সার্জারি ইনস্টিটিউটের নিবিড় পরিচর্যা কেন্দ্রে (আইসিইউ) শিশু লামিয়ার মৃত্যু হয়।

শেখ হাসিনা জাতীয় বার্ন ও প্লাস্টিক সার্জারি ইনস্টিটিউটের আবাসিক চিকিৎসক ডা. তরিকুল ইসলাম জানান, মিরপুরের ভাষানটেক থেকে দগ্ধ অবস্থায় নারী শিশুসহ ছয়জনকে বার্ন ইউনিটের জরুরি বিভাগে নিয়ে আসা হয়। এদের মধ্যে আজ সকালে চিকিৎসাধীন অবস্থায় আইসিইউতে এক শিশু মারা যায়। তার শরীরের ৫৫ শতাংশ দগ্ধ হয়েছিল।

তিনি বলেন, এ ঘটনায় এর আগে ১৩ এপ্রিল মেহেরুন্নেছা, ১৫ এপ্রিল সূর্য বানু ও ১৬ এপ্রিল লিটন মারা যায়। এ ঘটনার মৃত্যুর সংখ্যা দাঁড়াল বেড়ে চারজনে। বর্তমানে লিজা ৩০ শতাংশ এবং সুজনের ৪৩ শতাংশ দগ্ধ নিয়ে বার্ন ইউনিটে চিকিৎসাধীন আছেন।

উল্লেখ্য, গত ১২ এপ্রিল ভোরের দিকে ভাষানটেকে ১৩ নম্বর কালভার্ট রোড এলাকায় কয়েল ধরাতে গিয়ে গ‍্যাস সিলিন্ডারের লিকেজ থেকে বিস্ফোরণ হয়ে তারা দগ্ধ হন।

পরে দগ্ধ অবস্থায় তাদের উদ্ধার করে শেখ হাসিনার জাতীয় বার্ন ও প্লাস্টিক সার্জারি ইনস্টিটিউটের জরুরি বিভাগে নিয়ে আসা হয়।


রাজধানীর ভাষানটেকে ১৩ নম্বর কালভার্ট রোড এলাকায় কয়েল ধরাতে গিয়ে গ‍্যাস সিলিন্ডারের লিকেজ থেকে বিস্ফোরণে দগ্ধ শিশু লামিয়ার (৭) মৃত্যু হয়েছে। এ ঘটনায় মৃতের সংখ্যা বেড়ে দাঁড়াল চারজনে।